TPOLY มือขึ้น! คว้างงานใหม่ 2 โครงการ มูลค่ากว่า 850 ลบ.
TPOLY มือขึ้น! คว้างงานใหม่ 2 โครงการ มูลค่ารวม 859.40 ล้านบาท
21 ก.ย. 2560

บริษัท ไทยโพลีคอนส์ จำกัด (มหาชน) หรือ TPOLY ระบุว่า บริษัทได้รับงานก่อสร้างใหม่ จำนวน 2 โครงการ มูลค่ารวม 859.40 ล้านบาท คือ โครงการอาคารพักคนไข้ 298 เตียง โดยเป็นงานก่อสร้างอาคาร คสล. สูง 8 ชั้น จํานวน 1 อาคาร และสาธารณูปโภคภายใน โครงการ พื้นที่ใช้สอย 11,383 ตารางเมตร ที่จังหวัดพัทลุง มูลค่าโครงการ 299.40 ล้านบาท (ราคารวมภาษีมูลค่าเพิ่ม)
รวมทั้งงานโครงสร้าง, งานสถาปัตยกรรมและงานระบบไฟฟ้าและสื่อสาร, งานระบบ สุขาภิบาลและดับเพลิง, งานระบบปรับอากาศและระบายอากาศของโรงพยาบาลอินทรารัตน์ มูลค่าโครงการ 560 ล้านบาท (ราคารวมภาษีมูลค่าเพิ่ม) ระยะเวลาในการก่อสร้าง 1 ก.ย.60-20 ส.ค.62